Madonas novada pašvaldības saistošie noteikumi Nr. \_\_\_\_

Madonā 2024. gada \_\_\_ . \_\_\_\_\_\_\_\_\_ (lēmums Nr.\_\_\_\_, protokols Nr. \_\_, \_\_\_.p.)

**Braukšanas maksas atvieglojums sabiedriskajā transportā**

**Madonas novadā**

*Izdoti saskaņā ar Sabiedriskā transporta pakalpojumu likuma 14. panta trešo daļu*

**I. Vispārīgie jautājumi**

1. Saistošie noteikumi (turpmāk – noteikumi) nosaka braukšanas maksas atvieglojuma sabiedriskajā transportā (turpmāk – braukšanas maksas atvieglojums) piešķiršanas kārtību, tā apmēru Madonas novadā.

2. Braukšanas maksas atvieglojumu piešķir personai, kura deklarējusi savu pamata dzīvesvietu Madonas novada pašvaldības administratīvajā teritorijā ne mazāk kā pēdējos 12 mēnešus, ir sasniegusi vecuma pensijas piešķiršanai noteikto vecumu, saņem vecuma pensiju un nestrādā algotu darbu (turpmāk – persona).

3. Lēmumu par braukšanas maksas atvieglojuma piešķiršanu vai atteikumu pieņem Madonas novada Sociālais dienests (turpmāk – Sociālais dienests).

**II. Braukšanas maksas atvieglojuma apmērs un tā saņemšanas kārtība**

4. Braukšanas maksas atvieglojums ir 50 % no sabiedriskā transporta biļetes cenas ar pasažieru pārvadātāju, kuram piešķirtas tiesības sniegt pakalpojumu reģionālās nozīmes maršruta tīkla daļā “Madona”, visā Madonas novada administratīvajā teritorijā, uzrādot personalizētu braukšanas karti (turpmāk – braukšanas karte) un personu apliecinošu dokumentu.

5. Braukšanas kartes saņemšanai persona iesniedz Sociālajam dienestam adresētu iesniegumu (pielikums).

6. Braukšanas karti bez maksas klātienē izsniedz Sociālais dienests divu nedēļu laikā pēc iesnieguma saņemšanas dienas.

7. Braukšanas karte derīga divus gadus no tās izsniegšanas dienas.

8. Sociālajam dienestam ir tiesības pārbaudīt personas datus pašvaldībai pieejamās datu bāzēs.

**V. Noslēguma jautājums**

9. Noteikumi stājas spēkā 2025. gada 1. februārī.

Domes priekšsēdētājs A. Lungevičs